《寄关彦长》
宋代·郑獬

黄金斗印未垂腰，绕舍湖山弄翠涛。
饥凤羽毛寒不铩，卧龙头角老方高。
樽前襟抱生平尽，醉里文章气格豪。
休论升沉向衰俗，功名到底属吾曹。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。